સુરેન્દ્રનગર જિલ્લામાં નેશનલ હાઇવે ઉપર ડમ્પર ચાલકો બેફામ ડમ્પર ચલાવી, અન્ય વાહન ચાલકો તથા રસ્તે જતા લોકોની જીંદગી જોખમમાં મૂકે તે રીતે ચલાવતા હોઇ તેમજ ડમ્પર માં ભરવામાં આવેલ રેતી, કપચી, માટીને તાડપત્રી વડે ઢાંકતાના હોવાના કારણે ખુલ્લા વાહનમાં જતા લોકોને અત્યંત મુશ્કેલી પડતી હોવાની રજૂઆત કરવામાં હતી. સુરેન્દ્રનગર જિલ્લામાં રસ્તાઓ પર અને જાહેર વિસ્તારો પર બેફામ દોડતા ડમ્પરો સામે અનેક રજૂઆત છતા કોઈ કાર્યવાહી થતી ન હતી. લીંબડી નેશનલ હાઈવે પર સાયલા પાસે કલેક્ટરની ગાડીને કચડવાનો પ્રયાસ થયો હતો. આ દરમિયાન જિલ્લા પોલીસ વડા દિપક કુમાર મેઘાણી દ્વારા જિલ્લાના તમામ થાણા અમલદારોને ગેર કાયદેસર ચાલતા ડમ્પર ચાલકો વિરુદ્ધ કાર્યવાહી કરવા સૂચનાઓ કરવામાં આવેલ છે.